Author: Anna Erika Myrvold

Trosopplæring—hva er det?
Helt siden den kristne kirke ble grunnlagt, har det vært undervist i hva den kristne tro handler om. Troens innhold har blitt overlevert fra generasjon til generasjon. På samme måte som nyfødte må lære livet å kjenne, må de lære å kjenne den troen de er døpte til. Slik hører trosopplæring sammen med dåpen. Gjennom hverdagsritualer, høytidsfeiring og markering av viktige hendelser i livet, kan hjem og menighet stå sammen i å tolke livet i lys av dåpen, og dåpen i lys av livet. Metodene for læring har variert, men innholdet i troen er det samme. Det utvikles en systematisk trosopplæring for alle døpte mellom 0-18 år, som skal legge til rette for at barn og unge skal kunne fastholde sin dåp og utvikle sitt forhold til troen og den kirken de er en del av.
Tilbud til alle døpte: Trosopplæringen skal rette seg mot bredden av de døpte i årskullene og være tilrettelagt for den enkelte, uavhengig av funksjonsevne, livssituasjon, kjønn og etnisk bakgrunn.
Stortinget om trosopplæring: Reform av kirkens trosopplæring ble vedtatt av Stortinget 27. mai 2003. Stortinget ønsker at trosopplæringen i Den norske kirke, på samme måte som den opplæringen som finner sted i andre tros- og livssynsamfunn, skal stimulere til bygging av egen identitet og forståelse av egen kultur og tradisjoner i et samfunn der innslaget av ulike tros- og livssynssamfunn blir stadig rikere. Ved å fostre barn og ungdom som er trygge i sin religiøse identitet, er det grobunn for respekt og toleranse i møte med dem som har en annen tro eller et annet livssyn, heter det i stortingsvedtaket.

KONTAKTINFORMASJON

Skien menighet
Schweigaardsgate 11
3717 Skien
Telefon: 35 58 11 49
Mail: skien.menighet@skien.kommune.no

Besøksadresser
Kirka:
Kirkeplassen 1
Menighetshuset:
Holbergsgate 3 (vis-á-vis kirken)

www.skienkirke.no
Følg oss på facebook: «Skien kirke»

DEN NORSKE KIRKE
Skien menighet

TROSOPPLÆRING
I SKIEN KIRKE

«Lær den unge den vei
han skal vandre...»
Salomons ordspråk 22,6

Tiltak i trosopplæringen

0-1 år
Dåpssamtale eller dåpssamling sammen med presten som skal ha dåpen.
Dåpsgudstjeneste
Hilsen i posten året etter dåpen
Babysangkurs—musikk og felleskap for forelder og barn.

2-5 år
Kirkesafari for 2– og 3-åringer. Hele kirka fylles av fine, kosete dyr og vi undres sammen over skaperverket.
Julebok i posten for 3-åringer.
Påskebok i posten for 4-åringer.
«Min egen kirkebok». Alle 4 åringer inviteres til familiegudstjeneste og får bok.
Kom og pynte kirken til påske; familiegudstjeneste på palmesøndagen. (5-åringer)
«Livets juletre». Bli med og hogg ditt eget juletre og hør fortellingen om juletreet.

6-9 år
«Min egen kirkebok». Alle 6-åringer inviteres til familiegudstjeneste og får bok.
Petrus kirkemus forteller om jula og påska. Fortellinger og aktiviteter i posten.
Kirkens bursdag! Vi feirer pinse på Kapitelberget.
Tårnagent 1.0
Tårnagent 2.0

10-12 år
24HOURS barnefestival i Fritidsparken
«Lys Våken» - overnatting i kirken.
«Med disiplene på land og strand» - båttur på Telemarkskanalen.

Alle barn som er medlemmer i Den Norske Kirke får invitasjon til disse arrangementene. Hvis ditt barn ikke er medlem, men du ønsker invitasjon—ta kontakt!
Vi tar alltid høyde for at arrangementer kan utgå enkelte år.

Bilder: Bo Mathisen & Lena Knutli

Snart konfirmant…
Nå er du ungdom og på vei mot konfirmasjonsalder.
13-åringer vil få invitasjon til GUTS ungdomsklubb på et spesielt event.
14-åringer ønskes velkommen til en kveld der vi forteller om hva det vil si å være konfirmat, og vi starter opp konfirmasjonsåret.

Konfirmant
Vi ønsker å bli kjent med deg som er konfirmant, og få gode samtaler. En tid for mye moro og lek, men også ro og å få tenke over de store spørsmålene. Programmet vårt for året varierer mellom leirer,
prosjekter, undervisningskvelder med mat og prat, gudstjenester, kvelder på GUTS ungdomsklubb og noen ganger oppgaver i kirka.

Hva så…..?
Invitasjon til Skjærgårds Music & Missions festival.
Ledertreningsprogram.